《题清芬阁》
宋代·吴说

乃祖飞英标万古，后来奕叶盛三吴。
传家孙达吾何慊，配食子陵德不孤。
秀句至今辉简表，故山从昔锁松梧。
他年我欲修清供，一盏寒泉一束刍。

作者简介：钱塘人，字傅朋，号练塘。吴师礼子。高宗绍兴中尝知信州。工书，尤善杂书游丝书，所题扁额碑铭，均极佳，时人甚重其字，高宗亦极称赞之。